rejauldu/bengali-wikipedia huggingface dataset:
মধুমিতা হিরানাইয়া, যিনি পেশাগতভাবে মধুমিতা এইচ. নামে পরিচিত (জন্ম: ২৯শে মার্চ ১৯৯৯) হলেন একজন ভারতীয় টেলিভিশন অভিনেত্রী, তিনি তামিল, তেলুগু এবং কন্নড় ভাষার টেলিভিশন অনুষ্ঠানে কাজ করেন। তিনি কন্নড় পৌরাণিক ধারাবাহিকে আত্মপ্রকাশ করেন এবং ২০১৮ সালের জয় হনুমা ধারাবাহিকে দেবী লক্ষ্মীর ভূমিকায় অভিনয় করেন।   কর্মজীবন  ২০১৭ সালে, মধুমিতা কন্নড় ধারাবাহিক শনি  দিয়ে তাঁর অভিনয় জীবন শুরু করেন। পরে ২০১৮ সালে তিনি স্টার সুবর্ণে প্রচারিত কন্নড় ধারাবাহিক পুত্তামল্লিতে অভিনয় করেন। ২০১৯ সালে, তিনি জি তামিলে প্রচারিত সোপ অপেরা পিরিয়াধা ভারম ভেণ্ডুম ধারাবাহিকের মাধ্যমে তামিল টেলিভিশন জগতে আত্মপ্রকাশ করেন। এই ধারাবাহিকে তিনি দুর্গা / অমরাবতীর দ্বৈত ভূমিকায় অভিনয় করেন। পরে তিনি তেলুগু টেলিভিশনে ফিরে আসেন এবং নং ১ কোদালু ধারাবাহিকে সরস্বতীর ভূমিকায় অভিনয় করেন। ২০২২ সালে, মধুমিতা তামিল সোপ অপেরা এথিরনিচল-এ প্রধান চরিত্রে অভিনয় করেছিলেন। এই ধারাবাহিকটি সমালোচকদের দ্বারা প্রশংসিত হয়েছিল এবং ২০২২ সাল থেকে এটি সর্বাধিক দেখা টিভি ধারাবাহিকের তালিকায় স্থান করে নিয়েছে।   ব্যক্তিগত জীবন  ২০২৪ সালের ফেব্রুয়ারিতে, কর্তব্যরত একজন পুলিশ আধিকারিককে গাড়ি নিয়ে আঘাত করার পর মধুমিতার বিরুদ্ধে বেপরোয়া গাড়ি চালানোর অভিযোগ আনা হয়।   টেলিভিশন    ধারাবাহিক  বছরধারাবাহিকচরিত্র(গুলি)ভাষা(গুলি)নেটওয়ার্কমন্তব্যতথ্যসূত্র২০১৭-২০১৮শনিদেবী নীলিমাকন্নড়কালারস কন্নড়টিভিতে আত্মপ্রকাশ২০১৮পুত্তামল্লিসানিহাকন্নড়স্টার সুবর্ণ২০১৮-২০১৯জয় হনুমালক্ষ্মীকন্নড়২০১৮-২০২০মনসুনা মনসাইপবিত্রাতেলুগুস্টার মা২০১৯-২০২০পিরিয়াধা ভারম ভেণ্ডুমদুর্গা / অমরাবতীতামিলজি তামিল২০১৯-২০২২নং ১ কোদালুসরস্বতীতেলুগুজি তেলুগু২০২২-২০২৪এথিরনিচলজননী শক্তিভেলতামিলসান টিভি২০২৫ - বর্তমানআয়নার থুনাইনীলাতামিলস্টার বিজয়   রিয়েলিটি শো  +বছর শিরোনাম ভূমিকা ভাষা নেটওয়ার্ক মন্তব্য ২০২৩ রঞ্জিতামে মরশুম ২ প্রতিযোগী তামিল সান টিভি ফাইনালিস্ট    পুরস্কার এবং মনোনয়ন  +বছর শিরোনাম পুরস্কার বিভাগ ফলাফল তথ্যসূত্র ২০২১ নং ১ কোদালু জি কুটুম্বম পুরস্কার প্রিয় অভিনেত্রী - তেলুগু  ২০২৩ এথিরনিচল বিহাইণ্ডউড সোনার আইকন টেলিভিশনে সেরা প্রধান অভিনেতা  সান কুডুম্বম বিরুথুগল প্রিয় অভিনেত্রী - তামিল  থাঙ্গা মাঙ্গাই  ২০২৪ আনন্দ বিকাশ টেলিভিশন পুরস্কার সেরা অভিনেত্রী  পর্দায় সবচেয়ে জনপ্রিয় জুটি (সাবরী প্রশান্তের সাথে)   তথ্যসূত্র   বিষয়শ্রেণী:১৯৯৯-এ জন্ম বিষয়শ্রেণী:কন্নড় টেলিভিশন অভিনেত্রী বিষয়শ্রেণী:তামিল টেলিভিশনের অভিনেত্রী বিষয়শ্রেণী:তেলুগু টেলিভিশনের অভিনেত্রী বিষয়শ্রেণী:তামিল টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তেলুগু অভিনেত্রী বিষয়শ্রেণী:কন্নড় অভিনেত্রী বিষয়শ্রেণী:তামিল অভিনেত্রী বিষয়শ্রেণী:জীবিত ব্যক্তি
বাদল রহমান (৪ জুন, ১৯৪৯ - ১১ ই জুন, ২০১০) ছিলেন বাংলাদেশী মুক্তিযুদ্ধা,  চলচ্চিত্র পরিচালক, চলচ্চিত্র সমাজের কর্মী, লেখক ও সাংস্কৃতিক ব্যক্তিত্ব। ১৯৮০ সালে তিনি প্রথম বাংলাদেশী পরিচালক হিসেবে শিশুরের জন্য প্রথম পূর্ণ দৈর্ঘ্যের চলচ্চিত্র, এমিলের গোয়েন্দা বাহিনী তৈরি করেন। ছবিটি ছিল ১৯২৯ সালে প্রকাশিত এরিচ কাস্টনারের এমিল আন ডাই ডিটেকটিভ উপন্যাস থেকে গ্রহণ করা।  পড়া-লেখা কর্মজীবন রহমান ফিল্ম অ্যান্ড টেলিভিশন ইনস্টিটিউট অফ ইন্ডিয়া থেকে চলচ্চিত্র সম্পাদনায় ডিপ্লোমা করেন। ১৯৭৪ সালে তিনি সৈয়দ সালাহউদ্দিন জাকি র সাথে তার প্রথম চলচ্চিত্র প্রত্যাশার সূর্য তৈরি করেন। এমিলেরগোয়েন্দা বাহিনী পরিচালনার পর তিনি বাংলাদেশ শিশু একাডেমী অর্থায়নে  কাঠাল বুড়ির বাগান এবং ছানা ও মুক্তিযুদ্ধ চলচ্চিত্র নির্মাণ করেছিলেন।  রহমান তার মৃত্যু পূর্ব পর্যন্ত ফেডারেশন অব ফিল্ম সোসাইটিস অফ বাংলাদেশ (এফএফএসবি) এর সভাপতি হিসাবে দায়িত্ব পালন করেছেন।  ছবি এমিলের গোয়েন্দা বাহিনী (১৯৮০) প্রত্যাশার সূর্য (১৯৭৪) কাঠাল বুড়ির বাগান ছানা ও মুক্তিযুদ্ধা  ব্যক্তিগত জীবন তার দুই মেয়ে এবং এক ছেলে রয়েছে।   পুরস্কার বাদল রহমান বাংলাদেশ চলচ্চচিত্র সংসদ আন্দোলন (বিসিএসএ) থেকে স্বর্ণজয়ন্তী স্মৃতি সম্মাননা পেয়েছিলেন।   উত্তরাধিকার ২০১১ সালে চলচ্চিত্র নির্মাতা বেলায়েত হোসেন মামুন এবং সাইফুল ইসলাম জার্নাল যৌথভাবে রহমানের জীবনের উপর ভিত্তি করে একটি ডকুমেন্টারি পরিচালনা করেছিলেন। ঢাকা আন্তর্জাতিক চলচ্চিত্র উৎসব তার সেরা শিশু চলচ্চিত্র পুরস্কারের নাম পরিবর্তন করে বাদল রহমান পুরস্কার নামকরণ করে।  মুভিয়ানা ফিল্ম সোসাইটি প্রতিবছর বাদল রহমান স্মৃতি বক্তৃতার আয়োজন করে। মুভিয়ানা ফিল্ম সোসাইটি ধারাবাহিকভাবে প্রয়াত চলচ্চিত্র নির্মাতা বাদল রহমানকে ২০১১ থেকে ২০১৮ পর্যন্ত স্মরণ করে অনুষ্ঠানের আয়োজন করেছে।  তথ্যসূত্র  বিষয়শ্রেণী:১৯৪৯-এ জন্ম বিষয়শ্রেণী:২০১০-এ মৃত্যু বিষয়শ্রেণী:বাঙালি চলচ্চিত্র পরিচালক বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:শ্রেষ্ঠ চিত্রসম্পাদক বিভাগে জাতীয় চলচ্চিত্র পুরস্কার (বাংলাদেশ) বিজয়ী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  মাসুম-আল-হাসান (আলাপ) ০৬:০৮, ১৯ সেপ্টেম্বর ২০২২ (ইউটিসি) কাজী সাজু   – (অপসারণের প্রস্তাবনা দেখুনলগ দেখুন) () উল্লেখযোগ্য সংগীত শিল্পী না। তার কোনো উল্লেখযোগ্য পুরস্কার নেই। রেফারেন্সগুলো অনেক দুর্বল। তাই অপসারণ করা দরকার। মো. মাহমুদুল আলম (আলাপ) ১৮:১৪, ১৮ সেপ্টেম্বর ২০২২ (ইউটিসি)  বাংলাদেশের সর্বচ্চ পর্যায়ের সমস্ত জাতীয় পত্রিকা তাকে নিয়ে সংবাদ প্রকাশ করেছে। টেলিভিশন সংবাদ, সেলিব্রেটি টকশো ইত্যাদিতে তাকে নিয়ে আলোচনা করা হয়েছে। আর হাতে গোনা কয়েকটা পত্রিকা নয়, সমস্ত জাতীয় পত্রিকা গুলোতেই তার ব্যাপারে বহুবার বার সংবাদ প্রকাশ করা হয়েছে। আমি আশা করছি এই ব্যক্তিত্ব নিশ্চয়ই উইকিপিডিয়াতে দাঁড়িয়ে থাকার উপযুক্ত।  Olafrozen (আলাপ) ০৬:০০, ১৯ সেপ্টেম্বর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
তোর্ষা একটি নদীর নাম ২০২৫ সালের একটি বাংলা ভাষার ভারতীয় মনস্তাত্ত্বিক শিশুতোষ নাট্য চলচ্চিত্র। তিথস এন্টারটেইনমেন্টের ব্যানারে প্রযোজনা করেছেন চিত্রশিল্পী যোগেন চৌধুরী ও নির্মাল্য ঘোষ। পুলক কুমার দাসের গল্পে পরিচালনা করেছেন কৃষ্ণেন্দু ষান্নিগ্রাহী। প্রধান চরিত্রে অভিনয় করেছেন কাব্য ভৌমিক, সুদীপ মুখোপাধ্যায়, দীপান্বিতা ঘোষ ও অরিন্দম হালদার।   আবির দত্তের চিত্রগ্রহণে সম্পাদনা করেছেন মোঃ কালাম এবং সংগীত পরিচালনা করেছেন দেবজ্যোতি মিশ্র। উত্তরবঙ্গের বিভিন্ন জায়গায় ছবির শুটিং হয়েছে। ২০২৫ সালের ৩০ মে প্রেক্ষাগৃহে মুক্তি পায়।   পটভূমি কোচবিহারের এক সম্ভ্রান্ত পরিবারের মেয়ে তোর্শা, যার বাবা একজন জেলাশাসক। অভিজাত পরিবারের সন্তান হয়েও তোর্শা শাসন মানতে চায় না, বরং প্রকৃতির সান্নিধ্যে থাকতে চায়, পাখির মতো স্বাধীনভাবে উড়ে বেড়াতে চায় নদীর তীরে। একদিন নদীর তীরবর্তী একটি জেলেপাড়ার শিশুদের সঙ্গে তার বন্ধুত্ব গড়ে ওঠে। সে তাদের সঙ্গে খেলে, পড়ায় এবং ধীরে ধীরে তাদের জীবনের অংশ হয়ে ওঠে। কিন্তু তার পরিবার এই সম্পর্ক মেনে নিতে চায় না, বিশেষত যখন তোর্শা বারবার নিষেধ উপেক্ষা করে বস্তিতে ফিরে যায়।  ঘটনাপ্রবাহ মোড় নেয় যখন স্থানীয় প্রশাসন, যার নেতৃত্বে রয়েছে তোর্শার বাবা, বস্তিটি উচ্ছেদের সিদ্ধান্ত নেয়। এই সংকটে তোর্শা নিজের বাবার বিরুদ্ধেই অবস্থান নেয় এবং তার কাছে আবেদন করে বস্তিবাসীদের রক্ষার জন্য। ভালোবাসা ও মানবিকতার পক্ষ নিয়ে ছোট্ট তোর্শা ক্ষমতার প্রতিকূলে দাঁড়ায়। জাত, শ্রেণি বা ধর্মের বিভেদকে উপেক্ষা করে সে লড়ে চলে অবিচারের বিরুদ্ধে। খরস্রোতা তিস্তার মতই তার চরিত্র প্রবল ও বহমান। তোর্শার এই সংগ্রামই চলচ্চিত্রটির মূল উপজীব্য—ক্ষমতার বিরুদ্ধে এক শিশুর ভালোবাসা ও মানবতার জয়ের গল্প।  অভিনয়শিল্পী  রাজীব সেনের চরিত্রে সুদীপ মুখোপাধ্যায়  নন্দা চরিত্রে দীপান্বিতা ঘোষ  তোর্ষা সেনের চরিত্রে কাব্য ভৌমিক  অরিন্দম হালদার  লামা হালদার  পূজা সরকার   মল্লিকা সিনহা রায়  কৃষ্ণেন্দু চক্রবর্তী   কিঙ্কিনি সেনগুপ্ত সরকার   রুদ্র সর্দার   রুদ্রজ্যোতি ঘোষ   গীতাশ্রী চক্রবর্তী সঙ্গীত চলচ্চিত্রটিতে মোট তিনটি গান রয়েছে। সংগীত পরিচালনা করেছেন দেবজ্যোতি মিশ্র। গানের কথা লিখেছেন দেবজ্যোতি মিশ্র ও তমোঘ্ন চ্যাটার্জি এবং গেয়েছেন ইমন চক্রবর্তী, রূপম ইসলাম ও অন্বেষা দত্তগুপ্ত।   মুক্তি চলচ্চিত্রটি ২০২৫ সালের ৩০শে মে সোনার কেল্লায় যকের ধনের সাথে সংঘর্ষে পশ্চিমবঙ্গের প্রেক্ষাগৃহে মুক্তি পায়।  তথ্যসূত্র  বহিঃসংযোগ    বিষয়শ্রেণী:দেবজ্যোতি মিশ্র সুরারোপিত চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০২৫-এর নাট্য চলচ্চিত্র বিষয়শ্রেণী:ভারতীয় মনস্তাত্ত্বিক নাট্য চলচ্চিত্র
খেলা শুরু হল একটি ২০২১ সালের বাংলা ভাষার থ্রিলার, হরর, ফ্যান্টাসি ওয়েব ধারাবাহিক যা সূপ্তিক চক্রবর্তী রচিত এবং পরিচালনা করেছেন। সিরিজটি প্রযোজনা করেছে স্থানান্তর ফিল্মস অ্যান্ড এন্টারটেইনমেন্ট।  রণিতা দাস, ইন্দ্রাশীশ রায়, সুজয় প্রসাদ চ্যাটার্জি, সৌপ্তিক চক্রবর্তী, ভ্যালেরি বিদাউত, রানা বসু ঠাকুর, অমিতাভ আচার্য এবং অসীম রায় চৌধুরী অভিনীত এই সিরিজের প্রধান চরিত্রে রয়েছেন। সিরিজটি ২৮ আগস্ট ২০২১ এ মুক্তি পায়।   অভিনয়শিল্পী    শ্রেষ্ঠা চরিত্রে রণিতা দাশ  অভিষেক চরিত্রে ইন্দ্রাশীষ রায়  আন্না চরিত্রে সুজয় প্রসাদ চট্টোপাধ্যায়  নীলাভ চরিত্রে সৌপ্তিক চক্রবর্তী  অ্যাড্রিয়েন চরিত্রে ভ্যালেরি বিদাউত  ইন্সপেক্টর বিপুল সিনহা চরিত্রে রানা বসু ঠাকুর  বড্ডুর চরিত্রে অমিতাভ আচার্য  রনেন বাবুর চরিত্রে অসীম রায় চৌধুরী   পটভূমি  এক তরুণ উদার দম্পতি একসঙ্গে বসবাস করছেন। অভিষেক একজন আর্ট কলেজের স্নাতক যিনি এখনও নিজেকে প্রতিষ্ঠিত করতে পারেননি। তিনি নিলামে এবং জুয়ায় শিল্পকর্ম বিক্রি করে অর্থ উপার্জন করেন। অন্যদিকে, শ্রেষ্ঠা সংসার চালানোর দায়িত্ব নেন এবং দিনরাত কাজ করেন। একটি নিলামের সময়, অভিষেক একটি রহস্যময় ছবি অর্জন করে, এবং ভয়ঙ্কর ঘটনার একটি সিরিজ উন্মোচিত হয়, যা তাদের জীবনকে উল্টে দেয়। তাদের প্রতারণামূলক অর্থের পথে, তাদের জীবনে একটি সন্দেহজনক চরিত্র উপস্থিত হয়।  তথ্যসূত্র    বহিঃসংযোগ   বিষয়শ্রেণী:ভারতীয় ওয়েব ধারাবাহিক বিষয়শ্রেণী:বাংলা ভাষার ওয়েব ধারাবাহিক
আয়শে হাতুন (১৪৭৬–১৫৩৯) ছিলেন উসমানীয় সাম্রাজ্যের প্রথম সেলিমের স্ত্রী এবং ক্রিমিয় খানাতের প্রথম মেংলি গিরায় এর কন্যা। থাম্ব|262px|উসমানীয় সুলতান দ্বিতীয় বায়েজীদের দরবারে আয়শে হাতুনের পিতা ক্রিমিয় খানাতের প্রথম মেংলি গিরায় এর উপস্থিতি।   উৎপত্তি  ক্রিমিয় খানাতের গিরায় রাজবংশের প্রথম মেংলি গিরায় এর কন্যা আয়শে হাতুন ছিলেন একজন ক্রিমিয় শাহজাদী। এসিন আদিল এর মতে কারো কারো মতানুযায়ী, প্রথম মেংলি গিরায় এর প্রকৃত কন্যা হিসেবে আয়শে হাতুন এর পরিবর্তে বিতর্কিতভাবে আয়শে হাফসা সুলতানের নাম উল্লেখ রয়েছে, তবে তা ভুল প্রমাণিত হয়েছে।Encyclopedia of Islam vol. IX (1997), s.v. Suleyman p.833 এসিন আদিল বলেন যে, কিছু ঐতিহাসিকগণ বলে থাকেন যে তিনি গিরায় এর কন্যা ছিলেন যখন অন্য ঐতিহাসিকগণ আয়শে নামক ক্রিমিয় রাজকন্যার কথা উল্লেখ করেন যে,  যিনি প্রথম সেলিমের আরেকজন স্ত্রী ছিলেন এবং সম্ভবত হাফসা ক্রীতদাস বংশীয় হতে পারেন। ইলিয়া জায়েদসেভ দাবি করেন যে, প্রথম মেনলি গিরায় এর কন্যা আয়শে প্রথমে কেফের গভর্নর শাহজাদা মেহমেতের সাথে বিবাহবন্ধনে আবদ্ধ হয়েছিলেন এবং পরবর্তীতে  তিনি প্রথম সেলিমকে বিবাহ করেন;  ফলস্বরূপ, উসমানীয় রাজবংশে তাঁর বিয়ে ছিল গিরায় এবং উসমানীয়দের মধ্যে হওয়া দুটি উল্লেখযোগ্য বিবাহের মধ্যে একটি (অন্য বিয়েটি ছিল প্রথম সাদাত গিরায় এর সাথে প্রথম সেলিমের কন্যার বিবাহ)।   জীবন  আয়শে হাতুন প্রথমে ১৫০৪ সালে সুলতান দ্বিতীয় বায়েজীদ এবং ফেরাশাদ হাতুন এর পুত্র কেফে এর সানজাক বে শাহজাদা মেহমেদের সাথে বিবাহবন্ধনে আবদ্ধ হন। ১৫০৭ সালে শাহজাদা মেহমেদ মৃত্যুবরণ করলে তিনি বিধবা হয়ে যান। ক্রিমিয় শাহজাদী আয়শে হাতুন তার প্রথম স্বামী শাহজাদা মেহমেদের মৃত্যুর পরে তার ভাই ভবিষ্যৎ সুলতান প্রথম সেলিমের হারেমে প্রবেশ করেন,Ilya V. Zaytsev, The Structure of the Giray Dynasty (15th-16th centuries): Matrimonial and Kinship Relations of the Crimean Khans in Elena Vladimirovna Boĭkova, R. B. Rybakov (ed.), Kinship in the Altaic World: Proceedings of the 48th Permanent International Altaistic Conference, Moscow 10–15 July 2005, p.341 এবং বিবাহবন্ধনে আবদ্ধ হন। যখন সেলিম আমাসিয়ার প্রশাসক ছিলেন। এভাবে সিংহাসনের উত্তরাধিকারের জন্য শাহজাদাদের লড়াইয়ে মূল্যবান মিত্র হিসাবে গণ্য হওয়া, আয়শে হাতুনের ক্ষমতাশালী পিতা প্রথম মেংলি গিরায় এর ব্যক্তিত্ত্বের প্রভাবে ভবিষ্যৎ সুলতান সেলিমের সিংহাসন আরোহণের সুযোগ আরও জোরদার হয়। Maryna Kravets, From Nomad's Tent to Garden Palace: Evolution of a Chinggisid Household in the Crimea in Gillian Long, Uradyn Erden Bulag, Michael Gervers (ed.) History and society in central and inner Asia: papers presented at the Central and Inner Asia Seminar, University of Toronto, 16–17 April 2004, Asian Institute, University of Toronto, 2005, p.53 on line   আরও দেখুন   উসমানীয় সাম্রাজ্য  উসমানীয় রাজবংশ   তথ্যসূত্র   বিষয়শ্রেণী:১৫৩৯-এ মৃত্যু বিষয়শ্রেণী:১৪৭৬-এ জন্ম বিষয়শ্রেণী:উসমানীয় সুলতানের সহধর্মিণী বিষয়শ্রেণী:১৬শ শতাব্দীর উসমানীয় সুলতানের সহধর্মিণী
মেলিন্ডা স্মিথ, মঞ্চনাম নাম মার্সিডিজ ক্যারেরা নামে পরিচিত,  একজন মার্কিন পর্নোগ্রাফিক অভিনেত্রী এবং ব্লগার। তাকে ২০১৯ সালে গ্রেপ্তার করা হয়েছিল এবং ২০২১ সালের অক্টোবর পর্যন্ত - শিশু যৌন নির্যাতনের অভিযোগে বিচারের অপেক্ষায় তিনি কারাগারে রয়েছেন। "Mercedes Carrera Pretrial Date Postponed for 2 Weeks", by Gustavo Turner February 5, 2021, XBIZ তিনি ভিডিও গেম শিল্পে মহিলাদের বিরুদ্ধে গেমারগেট হয়রানিমূলক প্রচারণার একজন সুপরিচিত সমর্থক এবং নারীবাদী লেখিকা অনিতা সার্কিসিয়ানের ঘন ঘন সমালোচক ছিলেন।    জীবনী  ক্যারেরা ২০০ টিরও বেশি চলচ্চিত্রে উপস্থিত হয়েছেন এবং এমআইএলএফ উপধারার চলচ্চিত্রে তার অভিনয়ের জন্য পরিচিত, বিশেষ করে "কুগার" এবং "লাতিন" চলচ্চিত্রগুলোর জন্য। তিনি অন্যান্যদের মধ্যে ব্রাজার্স, রিয়েলিটি কিংস, উইকেড পিকচার্স, ডিজিটাল প্লেগ্রাউন্ড এবং ইভিল অ্যাঞ্জেলের চলচ্চিত্র স্টুডিওর হয়ে কাজ করেছেন।  ক্যারেরা এবং তার স্বামী ফ্রিম্যাসনরি ভ্রাতৃসংঘের সাথে জড়িত. ক্যারেরা তার পরিবারকে সমাজের একটি বিস্তৃত ইতিহাস বলে বর্ণনা করেছেন। https://ibb.co/6rCmH8C তিনি অর্ডার অফ দ্য ইস্টার্ন স্টারের সদস্য ছিলেন।  ৫ ফেব্রুয়ারি ২০১৯-এ, ক্যারেরাকে তার বয়ফ্রেন্ড জেসন হুইটনি (ওরফে ডেমন সিন্স) এর সাথে রাঞ্চো কুকামোঙ্গায় তাদের বাড়ি থেকে শিশু শ্লীলতাহানির অভিযোগে গ্রেপ্তার করা হয়েছিল। তাদের দুজনেই ১০ বছরের কম বয়সী একটি মেয়েকে আটবার অবমাননা, অবৈধ মাদক রাখা এবং অবৈধ আগ্নেয়াস্ত্র রাখার অভিযোগে অভিযুক্ত করা হয়।    পুরস্কার এবং মনোনয়ন     তথ্যসূত্র    বহিঃসংযোগ   বিষয়শ্রেণী:১৯৮০-এর দশকে জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:লস অ্যাঞ্জেলেসের অভিনেত্রী বিষয়শ্রেণী:ক্যালিফোর্নিয়ার পর্নোগ্রাফি চলচ্চিত্র অভিনয়শিল্পী বিষয়শ্রেণী:নারীবাদের নারী সমালোচক বিষয়শ্রেণী:সুয়েডীয় বংশোদ্ভূত মার্কিন ব্যক্তি
স্যার জেমস মার্টিন লয়েড, ১ম ব্যারোনেট (২১ মে ১৭৬২ - ২৪ অক্টোবর ১৮৪৪) ছিলেন একজন সাসেক্স জমির মালিক, মিলিশিয়া অফিসার এবং দীর্ঘকাল ধরে সংসদ সদস্য ছিলেন, যিনি ব্যারোনেট হিসেবে খ্যাতি লাভ করেছিলেন কিন্তু উপাধির উত্তরাধিকারী হিসেবে কোন পুত্র সন্তান রাখেননি।   কর্মজীবন  তিনি সাসেক্স মিলিশিয়ায় দায়িত্ব পালন করেন, ১৭৮৩ সালে মেজর এবং ১৮০৩ সালে লেফটেন্যান্ট-কর্নেল হন।  ১৭৯০ এবং ১৭৯১ সালে তিনি স্টেইনিং থেকে এমপি নির্বাচিত হন, কিন্তু উভয়বারই আবেদনের কারণে তাকে পদত্যাগ করতে বাধ্য করা হয়। ১৭৯৬ সালে তিনি আসনটি পুনরুদ্ধার করেন, ১৮১৮ সাল পর্যন্ত এটি বহাল রাখেন, ১৮০৬ সালে একটি সংক্ষিপ্ত বিরতি সহ, এই সময়ে তিনি সংক্ষিপ্ত সময়ের জন্য অর্ডন্যান্সের ডেলিভারিজ অফ ক্লার্ক পদে অধিষ্ঠিত ছিলেন। ১৮১৮ সালে তাকে নিউ শোরহ্যামের পার্শ্ববর্তী নির্বাচনী এলাকা থেকে নির্বাচিত করা হয় যেখানে তিনি ১৮২৬ সাল পর্যন্ত দায়িত্ব পালন করেন। ১৮৩১ সালের ৩০ সেপ্টেম্বর তাকে ব্যারনেট পদে অধিষ্ঠিত করা হয়।   তথ্যসূত্র   John Burke, A General and Heraldic Dictionary of the Peerage and Baronetage, Volume 2 (London, 1833) A P Baggs, C R J Currie, C R Elrington, S M Keeling and A M Rowland, 'Lancing', in A History of the County of Sussex: Volume 6 Part 1, Bramber Rape (Southern Part), ed. T P Hudson (London, 1980), pp. 34–53 http://www.british-history.ac.uk/vch/sussex/vol6/pt1/pp34-53 [accessed 9 September 2015].  বিষয়শ্রেণী:যুক্তরাজ্যের সংসদ সদস্য ১৮২০-১৮২৬ বিষয়শ্রেণী:যুক্তরাজ্যের সংসদ সদস্য ১৮১৮-১৮২০ বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:যুক্তরাজ্যের সংসদ সদস্য ১৮০৭-১৮১২ বিষয়শ্রেণী:যুক্তরাজ্যের সংসদ সদস্য ১৮০৬-১৮০৭ বিষয়শ্রেণী:যুক্তরাজ্যের সংসদ সদস্য ১৮০২-১৮০৬ বিষয়শ্রেণী:যুক্তরাজ্যের সংসদ সদস্য ১৮০১-১৮০২ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭৯৬-১৮০০ বিষয়শ্রেণী:গ্রেট ব্রিটেনের সংসদ সদস্য ১৭৯০-১৭৯৬ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:ইউনিভার্সিটি কলেজ, অক্সফোর্ডের প্রাক্তন শিক্ষার্থী বিষয়শ্রেণী:১৮৪৪-এ মৃত্যু বিষয়শ্রেণী:১৭৬২-এ জন্ম বিষয়শ্রেণী:ইংরেজ জমিদার
বিনয় কৃষ্ণ বর্মন হলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় মাথাভাঙ্গা বিধানসভা কেন্দ্রের বিধায়ক হিসেবে দায়িত্ব পালন করছেন। ২০১১ সাল থেকে ২০১৬ সাল পর্যন্ত তিনি পশ্চিমবঙ্গ রাজ্য সরকারের বনমন্ত্রী হিসেবে দায়িত্ব পালন করেছেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাঙালি রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:কোচবিহার জেলার ব্যক্তি
সন্তোষজনক ঝুঁকিগ্রহণ মাত্রা বলতে কোনও সংস্থা তার লক্ষ্য অর্জনের জন্য কোন ধরনের ঝুঁকি কোন্‌ মাত্রায় গ্রহণ করতে প্রস্তুত (যে মাত্রার পরে ঝুঁকি হ্রাসের জন্য পদক্ষেপ গ্রহণ প্রয়োজনীয় মনে করা হয়), তাকে বোঝায়। এই ব্যাপারটি নবীকরণের সম্ভাব্য লাভ ও পরিবর্তনের ফলে অনিবার্যভাবে যে হুমকিগুলির সম্মুখীন হতে হয়, এই দুইয়ের মধ্যে এক ধরনের ভারসাম্য নির্দেশ করে। আইএসও ৩১০০০ ঝুঁকি ব্যবস্থাপনা আদর্শতে সন্তোষজনক ঝুঁকিগ্রহণ মাত্রার এইরূপ একটি সংজ্ঞা প্রদান করা হয়েছে। এই ধারণাটি ঝুঁকি ও ঝুঁকি ব্যবস্থাপনায় একটি সংস্থার গৃহীত দৃষ্টিভঙ্গিকে দিকনির্দেশনা প্রদান করে। ব্যবসায়িক খাতভেদে, একই খাতে সংস্থাভেদে, একই সংস্থার ভেতরে বিভাগভেদে, এমনকি একই প্রকল্পে সময়ভেদে সন্তোষজনক ঝুঁকিগ্রহণ মাত্রা ভিন্ন ভিন্ন হতে পারে।  স্তরসমূহ সাধারণত কোনও সংস্থার পরিচালক পর্ষদ সেটির সন্তোষজনক ঝুঁকিগ্রহণ মাত্রাটি স্থির করার দায়িত্বে থাকে। যেমন যুক্তরাজ্যের আর্থিক প্রতিবেদন পরিষদ বলে যে "পরিচালক পর্ষদ কোনও ব্যবসা প্রতিষ্ঠান যে তাৎপর্যপূর্ণ ঝুঁকিগুলি গ্রহণ করতে ইচ্ছুক, সেগুলির প্রকৃতি ও পরিধি নির্ধারণ করে।" গৃহীত কাজের প্রকৃতি ও উদ্দীষ্ট লক্ষ্যগুলির উপর ঝুঁকির যথাযথ মাত্রা বা স্তর নির্ভর করে। যেমন যেসব কাজে জনগণের নিরাপত্তা অত্যন্ত গুরুত্বপূর্ণ (যেমন একটি পারমাণবিক শক্তিকেন্দ্র), সেগুলিতে সন্তোষজনক ঝুঁকিগ্রহণ মাত্রা সাধারণত নিম্ন হয়ে থাকে। অন্যদিকে একটি নবীকারক প্রকল্পতে (যেমন কোনও নবীকারক কম্পিউটার প্রোগ্রামের প্রাথমিক বিকাশ) এটি অত্যন্ত উচ্চমাত্রায় থাকতে পারে এবং স্বল্প মেয়াদে বিফলতা দীর্ঘ মেয়াদে সফলতার দ্বার উন্মোচন করতে পারে, এ ব্যাপারটি গ্রহণ করে নেওয়া হয়।  আরও দেখুন  ব্যবসায় উদ্যোগ ঝুঁকি ব্যবস্থাপনা  ঝুঁকি বিশ্লেষণ  তথ্যসূত্র  বিষয়শ্রেণী:ঝুঁকি ব্যবস্থাপনা বিষয়শ্রেণী:আহিলকারী বিজ্ঞান বিষয়শ্রেণী:ঝুঁকি বিশ্লেষণ বিষয়শ্রেণী:নিরাপত্তা বিষয়শ্রেণী:বীমাগণনা বিজ্ঞান
লাইগার  হলো পুরী জগন্নাথ রচিত ও পরিচালিত ২০২২ সালের ভারতীয় ক্রীড়া মারপিটধর্মী চলচ্চিত্র। ছবিটিকে হিন্দি এবং তেলুগু ভাষায় একই সাথে শ্যুট করা হয়, ছবিটি প্রযোজনা করেছে ধর্ম প্রোডাকশন এবং পুরি কানেক্টস। প্রধান অভিনেতা হিসেবে বিজয় দেবেরকোন্ডা শীর্ষস্থানীয় এমএমএ ফাইটার বক্সার চরিত্রে অভিনয় করেন। এছাড়া এতে আরো অভিনয় করেছেন অনন্যা পান্ডে, রনিত রায় ও রম্যা কৃষ্ণন। মার্কিন বক্সার মাইক টাইসন একটি বর্ধিত ক্যামিও চরিত্রে অভিনয় করেন, এর মাধ্যমে ভারতীয় চলচ্চিত্রে তার অভিনয়ের অভিষেক হয়। ২৫ আগস্ট ২০২২-এ ছবিটি প্রেক্ষাগৃহে মুক্তি পায়।  অভিনয়ে  বিজয় দেবরকোন্ডা – লাইগার  অনন্যা পাণ্ডে – তানিয়া   রম্যা কৃষ্ণন – লাইগারের মা  রনিত রায় – কোচ ক্রিস্টোফার   আলী – আলী ভাই   বিশু রেড্ডি  গেটাপ শ্রীনু – সঞ্জু  মকরন্দ দেশপান্ডে   মাইক টাইসন (বর্ধিত ক্যামিও উপস্থিতি )    মুক্তি  ছবিটি ২৫ আগস্ট ২০২২ এ হিন্দি এবং তেলুগু, তামিল, মালায়ালাম এবং কন্নড় ভাষায় ডাব করা সংস্করণ সহ মুক্তি পাওয়ার কথা রয়েছে।   ২০২১ সালের জানুয়ারিতে ঘোষণা করা হয়েছিল, যে ছবিটির ৯ সেপ্টেম্বর ২০২১ সালে মুক্তি পাবে।  কিন্তু কোভিড-১৯ মহামারীর কারণে নির্মাণে বিলম্বের কারণে ছবিটি স্থগিত করা হয়েছিল।  বর্তমান প্রকাশের তারিখটি ২০২১ সালের ডিসেম্বরে ঘোষণা করা হয়েছিল।   তথ্যসূত্র   বহিঃসংযোগ      বিষয়শ্রেণী:ভারতীয় বহুভাষিক চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:কোভিড-১৯ মহামারীর কারণে স্থগিত চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:২০২২-এর বহুভাষিক চলচ্চিত্র বিষয়শ্রেণী:ভারতীয় ক্রীড়া চলচ্চিত্র বিষয়শ্রেণী:ভারতীয় মারপিটধর্মী চলচ্চিত্র বিষয়শ্রেণী:২০২০-এর দশকের তেলুগু ভাষার চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র
শহীদ সিরাজুল ইসলাম (জন্ম: ১৯৫২ - মৃত্যু: ৮ আগস্ট, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। "তোমাদের এ ঋণ শোধ হবে না", দৈনিক প্রথম আলো, তারিখ: ১১-০৫-২০১২   জন্ম ও শিক্ষাজীবন  শহীদ সিরাজুল ইসলামের বাড়ি  কিশোরগঞ্জ জেলার  ইটনা উপজেলার এলংজুরি ইউনিয়নের ছিলনী গ্রামে। তার বাবার নাম মকতুল হোসেন এবং মায়ের নাম গফুরন নেছা।   কর্মজীবন  সিরাজুল ইসলাম ১৯৭১ সালে স্নাতক শ্রেণীর ছাত্র ছিলেন। মুক্তিযুদ্ধ শুরু হলে আসামের ইকো ওয়ান সেন্টারে প্রশিক্ষণ নেন। প্রশিক্ষণ শেষে তিনি ৫ নম্বর সেক্টরের বড়ছড়া সাব-সেক্টরের অধীনে যুদ্ধ করেন।    মুক্তিযুদ্ধে ভূমিকা   সুনামগঞ্জ জেলার  জামালগঞ্জ উপজেলার একটি গুরুত্বপূর্ণ স্থান সাচনায় মুক্তিযুদ্ধের সময় সেখানে পাকিস্তানি বাহিনীর শক্তিশালী একটি ঘাঁটি ছিল। ১৯৭১ সালের ৮ আগস্ট সারা রাত থেমে থেমে হালকা বৃষ্টি হয়েছে। চারদিকে কাদা আর পানি। নিঃশব্দে একদল মুক্তিযোদ্ধা এগিয়ে চলেছেন। এই দলে আছেন সিরাজুল ইসলাম। তাদের লক্ষ্য পাকিস্তানি সেনাদের একটি ঘাঁটি। পাকিস্তানি সেনারা কীভাবে যেন তাদের উপস্থিতি টের পেয়ে গেল। বাংকার থেকে তারা ব্যাপক গুলি শুরু করল। আকস্মিক এ ঘটনায় মুক্তিযোদ্ধারা কিছুটা হকচকিত। তারাও পাল্টা আক্রমণ শুরু করলেন। মুক্তিযোদ্ধারা চেষ্টা করছেন ক্রলিং করে সামনে এগিয়ে যাওয়ার। কিন্তু প্রবল গুলির কারণে তারা সামনে এগোতে পারছেন না। কিছুটা বেকায়দায় পড়েছেন। হতাহতের সংখ্যা ক্রমেই বাড়ছে। মুক্তিযোদ্ধাদের মধ্যে আর্তনাদ আর চিৎকার। গুলিতে একজন সহযোদ্ধা শহীদ এবং দুজন আহত হয়েছেন। এ অবস্থায় সিরাজুল ইসলাম সহযোদ্ধাদের আর না এগিয়ে ওই অবস্থানে থেকে গুলি চালাতে বললেন। তারপর কয়েকটি গ্রেনেড নিয়ে তিনি একাই ক্রলিং করে এগিয়ে চললেন শত্রুর বাংকার অভিমুখে। শত্রুর চোখ ফাঁকি দিয়ে সফলতার সঙ্গেই তিনি গ্রেনেড চার্জ করলেন। তার সফল গ্রেনেড চার্জে শত্রুর দুটি বাংকার ধ্বংস হয়ে গেল। এ ঘটনায় পাকিস্তানি সেনারা একেবারে হতবুদ্ধি। মুক্তিযোদ্ধারা তাদের আক্রমণ আরও জোরদার করলেন। এরপর পাকিস্তানি সেনারাই কোণঠাসা হয়ে পড়ল। এই সাফল্য ও জয়ে সিরাজুল ইসলাম কিছুটা অভিভূত হয়ে পড়লেন। জয়ের অদম্য নেশায় তিনি পাকিস্তানি সেনাদের তৃতীয় বাংকারে গ্রেনেড চার্জ করতে গেলেন। আর ঠিক তখনই শত্রুর একটি গুলি এসে লাগল তার শরীরে। আহত সিরাজুল ইসলামকে তার সহযোদ্ধারা মুমূর্ষু অবস্থায় উদ্ধার করতে সক্ষম হন। চিকিৎসার জন্য তাকে ভারতে পাঠানো হয়। কিন্তু পথেই তিনি মারা যান। সেদিনের এ যুদ্ধে সিরাজুল ইসলামসহ ছয়জন মুক্তিযোদ্ধা শহীদ এবং কয়েকজন আহত হন। পাকিস্তানি বাহিনীরও ব্যাপক ক্ষয়ক্ষতি হয়।    পুরস্কার ও সম্মাননা   বীর বিক্রম  তার নামানুসারে সুনামগঞ্জের তাহিরপুর উপজেলায় অবস্থিত নীলাদ্রি হ্রদের নামকরণ করা হয়েছে শহীদ সিরাজ হ্রদ।নিলাদ্রি লেক যেন এক টুকরো কাশ্মীর, জাগো নিউজ টুয়েন্টি ফোর ডটকম, ৬ জুলাই ২০২১   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:১৯৭১-এ শহীদ মুক্তিযোদ্ধা বিষয়শ্রেণী:১৯৫২-এ জন্ম
থাম্ব|191x191পিক্সেল| হীরা ও গারনেটের নেকলেস কন্ঠহার বা নেকলেস হল একটি গহনা যা গলায় পরা হয়। নেকলেস মানুষের দ্বারা পরিধান করা প্রাচীনতম ধরনের অলঙ্করণ হতে পারে।  এগুলি প্রায়শই আনুষ্ঠানিক, ধর্মীয়, যাদুবিদ্যায় বা অন্ত্যেষ্টিক্রিয়ার উদ্দেশ্যে পরিধান করা হয় এবং সম্পদ ও মর্যাদার প্রতীক হিসাবেও ব্যবহৃত হয়, কারণ এগুলি সাধারণত মূল্যবান ধাতু ও পাথর দিয়ে তৈরি।  নেকলেসের প্রধান উপাদান হল ব্যান্ড, চেইন বা কর্ড যা গলায় মোড়ানো থাকে। এগুলি প্রায়শই সোনা, রূপা এবং প্ল্যাটিনামের মতো মূল্যবান ধাতুতে বা মিশ্রণে তৈরি করা হয়। নেকলেসগুলিতে প্রায়শই অতিরিক্ত সংযুক্তিগুলি ঝুলানো থাকে বা নেকলেসের মধ্যেই থাকে। এই সংযুক্তিগুলির মধ্যে সাধারণত দুল, লকেট, তাবিজ, ক্রস এবং মূল্যবান এবং আধা-মূল্যবান সামগ্রী যেমন হীরা, মুক্তা, রুবি, পান্না, গারনেট এবং নীলকান্তমণি অন্তর্ভুক্ত থাকে। এগুলি বিভিন্ন ধরনের উপকরণ দিয়ে তৈরি করা হয় এবং অনেক কিছুর জন্য ব্যবহৃত হয় এবং কখনও কখনও পোশাক হিসাবে শ্রেণীবদ্ধ করা হয়।   ঐতিহাসিক নেকলেস    আরও পড়া   Jewelry 7,000 Years ed. Hugh Tait. .  Jewelry Through the Ages by Guido Gregorietti. .  20,000 Years of Fashion: The History of Costume and Personal Adornment by Francois Boucher. .   তথ্যসূত্র     বিষয়শ্রেণী:প্রথাগত চীনা ভাষার লেখা থাকা নিবন্ধ বিষয়শ্রেণী:সরলীকৃত চীনা ভাষার লেখা থাকা নিবন্ধ বিষয়শ্রেণী:চীনা ভাষার লেখা থাকা নিবন্ধ